Diari Oficial de la Generalitat Valenciana


Sumari del DOGV 6534, del 02-06-2011 (2011/6177)

RESOLUCIÓ de 19 de maig de 2011, del president de l'Agència Valenciana de l'Energia, de modificació de la Resolució de 12 de maig de 2011, per la qual es convoquen ajudes del Pla Renove d'Aire Condicionat 2011, destinades a la substitució d'equips d'aire condicionat domèstics per altres d'alta eficiència energètica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6177


Data del document
:   19-05-2011

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de maig de 2011, del president de l'Agència Valenciana de l'Energia, de modificació de la Resolució de 12 de maig de 2011, per la qual es convoquen ajudes del Pla Renove d'Aire Condicionat 2011, destinades a la substitució d'equips d'aire condicionat domèstics per altres d'alta eficiència energètica. [2011/6177]  
En el Diari Oficial de la Comunitat Valenciana número 6523, de 18 de maig de 2011, es publica la Resolució de 12 de maig de 2011, per la qual es convoquen ajudes del Pla Renove d'Aire Condicionat 2011, destinades a la substitució d'equips d'aire condicionat domèstics per altres d'alta eficiència energètica.  
Es modifica l'article 8 de l'esmentada resolució, que queda redactat en els termes següents:  
«Article 8. Documentació que s'ha d'aportar  
Únicament es podrà sol·licitar la subvenció una vegada justificada suficientment la realització de l'activitat susceptible d'ajuda, i a este efecte els comerços adherits a la campanya hauran de presentar en l'oficina de campanya adscrita a este projecte la documentació següent:  
  
1. Còpia del bo d'ajuda firmat pel comprador (en el cas d'empreses o entitats haurà de ser firmat pel representant legal), pel comerç adherit i l'empresa instal·ladora associada al comerç. No s'acceptaran bons d'ajuda que no estiguen completament emplenats i segellats pel comerç, l'empresa instal·ladora i l'oficina de campanya. Estos bons seran facilitats per l'Agència Valenciana de l'Energia i disposaran, una vegada emplenats, d'un codi de validació facilitat per l'oficina de campanya amb la sol·licitud prèvia del comerç, que vincularà cada bo amb un codi individual i inequívoc que associarà cada venda amb l'ajuda.  
  
2. Fotocòpia del DNI, si el sol·licitant és una persona física. En el cas d'estrangers que residisquen a la Comunitat Valenciana, s'aportarà fotocòpia del NIE en vigor o certificat de registre de resident comunitari juntament amb una fotocòpia del passaport en vigor. En el cas que el sol·licitant de l'ajuda no siga una persona física s'haurà de presentar còpia de la Targeta d'Identificació Fiscal o còpia del DNI o NIE si es tracta d'empresaris individuals.  
3. Per a instal·lacions la potència tèrmica nominal de les quals siga major o igual que 5 kW, còpia compulsada del document de legalització de la instal·lació en la Conselleria d'Indústria, Comerç i Innovació. Com a document de legalització de la instal·lació es lliurarà el certificat final d'obra d'instal·lació tèrmica en edifici en què es detalle clarament la marca i el model de l'equip d'aire condicionat instal·lat.  
  
4. Duplicat o còpia de la factura de venda i instal·lació de l'equip d'aire condicionat, que haurà de reflectir com a mínim:  
- Data de venda.  
- Dades del comerç adherit (persona jurídica, CIF i segell original).  
- Dades del beneficiari (nom, cognoms, DNI i domicili).  
- Dades de l'equip d'aire condicionat venut i instal·lat (tipus, marca i model de la unitat exterior i unitats interiors).  
- Adreça d'instal·lació de l'equip d'aire condicionat.  
- Desglossament del cost de l'equip d'aire condicionat, muntatge, IVA, el descompte corresponent al Pla Renove d'Aire Condicionat 2011, es realitzarà després d'aplicar l'IVA i perquè en quede constància s'especificarà en una línia el concepte «Descompte Pla Renove Aire Condicionat 2011» i la quantitat corresponent d'ajuda en ?, segons la potència tèrmica nominal de l'equip.  
5. Justificant de pagament per mitjà d'entitat financera: còpia de l'extracte bancari juntament amb còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura. No s'acceptaran pagaments en efectiu, rebuts o pagarés com a justificant de pagament  
6. Fotografies generals dels equips d'aire condicionat abans i després de la renovació.  
Examinada la documentació aportada, si esta no té els requisits exigits es requerirà el beneficiari i/o comerç perquè en un termini de 10 dies esmene la falta o adjunte la documentació necessària amb indicació que, si així no ho fera, es considerarà que ha desistit de la sol·licitud.  
  
El termini màxim per a lliurar tota la documentació especificada en este article serà el 30 de novembre de 2011».  
  
València, 19 de maig de 2011.- El president de l'Agència Valenciana de l'Energia: Mario Flores Lanuza.